Diari Oficial de la Generalitat Valenciana


Sumari del DOGV 7948, del 31-12-2016 (2016/10822)

DECRET 196/2016, de 30 de desembre, del Consell, d'aprovació de les bases reguladores i de concessió d'ajudes per a pal·liar els danys produïts pels incendis forestals ocorreguts a la Comunitat Valenciana en juny de 2016.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7948

Data del DOGV
:   31-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10273


Data del document
:   30-12-2016

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

DECRET 196/2016, de 30 de desembre, del Consell, d'aprovació de les bases reguladores i de concessió d'ajudes per a pal·liar els danys produïts pels incendis forestals ocorreguts a la Comunitat Valenciana en juny de 2016. [2016/10967]  
  
PREÀMBUL  
  
El Consell va acordar el 23 de juny de 2016 iniciar les actuacions per a pal·liar els danys produïts pels incendis forestals ocorreguts a la Comunitat Valenciana els dies 15, 16 i 17 de juny de 2016. I va atribuir al director general de l'Agència de Seguretat i Resposta a les Emergències la coordinació de totes les actuacions dels diferents departaments del Consell i amb altres administracions públiques per a aconseguir la tornada a la normalitat el més prompte possible de totes les zones que es van veure afectades, així com per a proposar les actuacions necessàries per a afavorir la regeneració dels espais forestals cremats.  
  
L'acord esmentat establia un termini perquè els municipis afectats per aquests incendis forestals presentaren les seues estimacions de danys, tant d'infraestructures i béns públics, com dels que hagueren pogut patir les instal·lacions i infraestructures agràries, o d'altres sectors econòmics diferents dels forestals, així com dels possibles danys a béns mobles i immobles de persones físiques o jurídiques que no estigueren cobertes pel sistema d'assegurances. Així mateix indicava que, per a la seua estimació, podien demanar el suport tècnic de la Generalitat o d'altres administracions públiques.  
Dins del termini de presentació de sol·licituds, prorrogat per acord del Consell de 29 de juliol de 2016, es van presentar, en col·laboració amb la Diputació de València, les estimacions dels danys dels municipis afectats pels incendis forestals.  
Amb posterioritat, es va procedir a la determinació dels departaments competents de la Generalitat, i a realitzar una avaluació tècnica de les valoracions presentades d'acord amb el que estableix l'acord del Consell, així com a la determinació dels procediments per a dur a terme les mesures que correspongueren.  
Com a conseqüència de tot això, s'ha elaborat una proposta tècnica de concessió, que ha sigut assumida pel director general de l'Agència de Seguretat i Resposta a les Emergències, amb indicació dels municipis afectats, tipus d'actuació i imports, que hauran d'atendre's a càrrec del Fons de Contingència previst en l'article 43 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, amb les modificacions pressupostàries prèvies que preveu l'article 9 de la Llei 11/2015, de 29 de desembre, de pressupostos de la Generalitat per a 2016.  
Per tot allò, després de la tramitació oportuna, i d'acord amb les competències assignades a la Presidència de la Generalitat i a la Conselleria d'Hisenda i Model Econòmic pels articles 1 i 13 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; i els articles 17 i 19 de la Llei 11/2015, a proposta del president de la Generalitat i del conseller d'Hisenda i Model Econòmic, prèvia deliberació del Consell en la seua reunió de 30 de desembre de 2016,  
  
  
DECRETE  
  
Article 1. Objecte  
L'objecte d'aquest decret és aprovar les bases reguladores de les ajudes directes als ajuntaments que es relacionen en l'article 2, en la quantia i distribució que s'hi indica, per a accions dirigides a pal·liar els danys produïts pels incendis forestals ocorreguts els dies 15, 16 i 17 de juny de 2016 a la Comunitat Valenciana, i autoritzar la modificació pressupostària necessària per a l'aplicació del Fons de Contingència a aquestes ajudes.  
  
Article 2. Import de les ajudes  
1. S'aproven ajudes, per un import global màxim de 579.856,78 ?, destinades als ajuntaments que es relacionen, en les quanties indicades a continuació:  
Municipi Quantia de l'ajuda (euros)  
Alzira 2.500,98  
Anna 92.531,38  
Benifairó de les Valls 1.522,50  
Bolbaite 709,80  
Carcaixent 173.420,72  
Chella 83.615,84  
Cotes 3.977,02  
Llocnou de Sant Jeroni 24.633,00  
Sellent 72.451,48  
Simat de la Valldigna 2.977,50  
Sumacàrcer 78.768,76  
Terrateig 36.335,30  
Xàtiva 6.412,50  
  
2. Les ajudes esmentades s'atorguen a l'empara de l'article 168.1.c de la Llei 1/2015, en virtut de les circumstàncies de què es va deixar constància en l'acord del Consell del 23 de juny de 2016, pel qual es van iniciar actuacions per a pal·liar els danys produïts pels incendis forestals ocorreguts a la Comunitat Valenciana els dies 15, 16 i 17 de juny de 2016, publicat en el Diari Oficial de la Comunitat Valenciana del 24 de juny de 2016.  
  
Article 3. Finalitat  
Els imports s'hauran de destinar exclusivament a la realització, per part dels ajuntaments indicats, d'actuacions per a pal·liar els danys produïts pels incendis forestals a què s'al·ludeix en l'article anterior, de conformitat amb les valoracions presentades, bé per mitjà d'actuació directa o bé per mitjà d'ajudes a persones físiques o jurídiques.  
  
  
Article 4. Obligacions de les entitats locals  
Les corporacions locals assumiran les obligacions següents:  
a) Dur a terme les actuacions previstes en un termini de 6 mesos comptats des de l'endemà de la publicació d'aquest decret en el Diari Oficial de la Generalitat Valenciana.  
b) Presentar, davant de l'Agència de Seguretat i Resposta a les Emergències, una memòria final que certifique la correcta realització de les diferents actuacions, junt amb un certificat exprés de què tots els danys ho són com a conseqüència dels incendis forestals objecte d'aquest decret.  
c) Justificar la totalitat de les despeses realitzades fins al 100 % de l'aportació efectuada, incloent-hi una relació completa que especifique capítol de despesa i tipologia d'actuació, d'acord amb allò que s'ha indicat en l'article 4 d'aquest decret.  
d) Reintegrar els fons percebuts que no es justifiquen degudament en temps i forma davant de l'Agència de Seguretat i Resposta a les Emergències.  
e) Sotmetre's a les actuacions de comprovació que, pel que fa a la gestió dels fons esmentats, duga a terme el personal tècnic competent en les matèries objecte d'aquestes ajudes de la Conselleria d'Agricultura, Medi Ambient, Canvi Climàtic i Desenvolupament Rural, de la Conselleria d'Habitatge, Obres Públiques i Vertebració del Territori i de la Direcció General de l'Agència de Seguretat i Resposta a les Emergències, així com pel que fa a les actuacions de control financer que realitze la Intervenció de la Generalitat i als procediments fiscalitzadors de la Sindicatura de Comptes.  
  
Article 5. Actuacions previstes  
Les ajudes que s'aproven en aquest decret es podran destinar a cobrir els danys següents, pels imports i amb les condicions que s'indiquen:  
1. Danys en infraestructures i béns públics: fins al 100 % del valor dels danys produïts per l'incendi, considerant l'import de les obres a executar en les infraestructures o béns públics afectats per l'incendi. A aquest efecte, s'exclouen del concepte esmentat les activitats de generació, transport i distribució d'energia elèctrica i instal·lacions de telecomunicació.  
2. Danys en instal·lacions i infraestructures agràries: fins al 100 % del valor dels danys produïts per l'incendi, considerant els mòduls següents:  
Garrofera 1.200 ?/ha  
Ametler 1.590 ?/ha  
Cítrics 6.000 ?/ha  
Fruiters 2.700 ?/ha  
Olivera 1.615 ?/ha  
Vinya 1.800 ?/ha  
  
3. Danys en béns i infraestructures cinegètiques: fins al 100 % del valor dels danys produïts per l'incendi, considerant els següents costos unitaris:  
Sembres cinegètiques: 500,00 ?/ha  
Punts artificials d'alimentació (menjadors): 330,00 ?/ha  
Punts artificials d'aigua (abeuradors): 150,00 ?/ha  
Senyalització: 7,50 ?/ud  
  
4. Danys en béns mobles i immobles de persones físiques o jurídiques: amb caràcter extraordinari, es podran destinar els fons a cobrir danys a béns mobles i immobles de persones físiques o jurídiques, prèvia verificació que els mateixos no estan coberts pel sistema general d'assegurances, i sense que en cap cas puga superar-se, per mitjà de les ajudes que es pogueren establir o qualsevol altra provinent de fons públics o privats, el 100 % dels danys produïts per l'incendi. Les persones beneficiàries d'aquesta ajuda percebran:  
a) Per destrucció total de la vivenda, fins al 100 % dels danys valorats, sense que es puguen superar els 15.120 euros, si és vivenda habitual, i els 12.118 euros, si és vivenda no habitual.  
b) Per danys que afecten les estructures de la vivenda, fins al 50 % dels danys valorats, sense que es puguen superar els 10.320 euros, si és vivenda habitual, i els 8.974 euros, si és vivenda no habitual.  
c) Per danys que no afecten les estructures de la vivenda, fins al 50 % dels danys valorats, sense que es puguen superar els 5.160 euros, si és vivenda habitual, i els 4.062 euros, si és vivenda no habitual.  
d) Per danys en l'equipament personal i domèstic bàsic de la vivenda, una quantitat corresponent al cost de reposició o reparació dels efectes afectats, que no podrà ser superior a 2.580 euros, si és vivenda habitual, i a 1.474 euros, si és vivenda no habitual.  
En tots els casos haurà de constar en l'expedient la titularitat dels béns objecte d'ajudes, així com, en el cas de les vivendes, haurà d'acreditar-se la legalitat de la seua situació.  
  
Article 6. Modificació pressupostària  
Les actuacions previstes en aquest decret es finançaran amb càrrec al Fons de Contingència de l'exercici 2016, previst en l'article 43 de la Llei 1/2015.  
A aquest efecte, s'autoritza una minoració de crèdit en l'aplicació pressupostària 82.89.21.495.55.3 per import de 579.856,78 euros, i s'autoritza un augment del pressupost de despeses, en l'aplicació pressupostària 50.73.59.456.91.2, especificat a l'annex.  
  
Article 7. Efectes  
Aquest decret produirà efectes des del dia de la seua aprovació pel Consell, i es publicarà en el Diari Oficial de la Generalitat Valenciana.  
  
Contra aquest decret, que posa fi a la via administrativa de conformitat amb el que estableix l'article 109.c de la Llei 30/1992, de 26 de novembre, de règim jurídic de les administracions públiques i del procediment administratiu comú, les persones interessades podran interposar els recursos següents:  
a) Potestativament, recurs de reposició davant el Consell en el termini d'un mes comptat des de l'endemà de la publicació d'aquest decret en el Diari Oficial de la Generalitat Valenciana, de conformitat amb els articles 107, 116 i 117 de la Llei 30/1992, sense que siga possible simultaniejar el recurs contenciós administratiu i el potestatiu de reposició.  
  
b) Directament recurs contenciós-administratiu davant dels jutjats contenciosos administratius en el termini de dos mesos comptadors a partir de l'endemà de la publicació, d'aquest decret en el Diari Oficial de la Generalitat Valenciana, de conformitat amb els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
c) En el cas d'una administració pública no cap interposar recurs en via administrativa, sense perjuí del que disposa l'article 44 de la Llei 29/1998, i haurà de requerir prèviament perquè s'anul·le o revoque aquest decret, en el termini de dos mesos comptadors des de l'endemà de la seua publicació en el Diari Oficial de la Generalitat Valenciana; tenint en compte que això no incideix en l'executivitat de l'acord ni interromp els terminis relatius a la seua fermesa, al no ser substitutiu del règim de recursos en via administrativa.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 30 de desembre de 2016  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO